**Беназир Бҳутто** (урду: بینظیر بهٹو‎; Карочи, Покистон, 21 июни 1953, Равалпинди, Покистон, 27 декабри 2007) — ходими давлатии Покистон. Духтари собиқ сарвазири Покистон Зулфиқор Алӣ Бҳутто (1971—1977).

Зиндагинома
-----------

Беназир Бҳутто соли 1973 Донишгоҳи Ҳарварди (ИМА) ва соли 1977 Донишгоҳи Оксфорд (Британияи Кабир)-ро хатм кардаст.

Фаъолияти сиёсӣ
---------------

Аз соли 1976 мушовири расмии падараш — Зулфиқор Алӣ Бҳутто буд ва баъди табаддулот (1979) маҳбус гардид. Солҳои 1984—1986 дар **Британияи Кабир** зиндагӣ мекард. Баъди ба ватан баргаштан роҳбари мухолифин ва раиси Ҳиз­би халқии Покистон интихоб мешавад. Дар интихоботи парлумонии Покистон соли 1988 бори аввал дар таърихи кишварҳои исломии дунё, зани мусулмон - Беназир Бҳутто сарвазири мамлакат интихоб гардид. Вале сарварии ӯ дер давом накард. Беназир Бҳутто бо иттиҳоми ришваситонӣ (1990) аз иҷрои вазифаҳои давлатӣ сабукдӯш гардид. Октябри 1993 аз сари нав сарвазири мамлакат интихоб мешавад. Беназир Бҳутто барои доир намудани ислоҳоти демократӣ дар Покистон ба муқобилияти сахти ҳаракатҳои тундгароёнаи динӣ ва ақидаҳои кӯҳнапарастонаи низомӣ дучор шуд. Ноябри соли 1996 дигарбора аз нав ба иттиҳоми ришваситонӣ муттаҳам шуда, Беназир Бҳутто маҷбуран ба истеъфо рафт. Солҳои 1999—2007 дар Британияи Кабир ва Имороти Муттаҳидаи Арабӣ зиндагӣ мекард. Октябри 2007 Беназир Бҳутто ба Ватан баргашта, хост дар интихоботи парлумонии соли 2008 иштирок варзад ва сарвазири мамлакат гардад. Ба истиқболи Беназир Бҳутто дар шаҳри Карочӣ гирдиҳамоии бузурге баргузор шуд ва онҷо амали террористӣ содир гардид, ки дар натиҷа зиёда аз 140 нафар ҳалок ва беш аз 500 нафар захмдор шуданд. 3 ноябри 2007 Президент Парвиз Мушарраф дар кишвар ҳолати фавқулодаро ҷорӣ намуд. Мухолифони ҳукумат ва Беназир Бҳутто муқобили ҷори намудани ҳолати фавқулода дар кишвар буданд ва тарафдоронашонро ба эътирозҳои оммавӣ даъват намуда, хостори истеъфои Президент Парвиз Мушарраф шуданд. Ҳукумат Беназир Бҳутторо ба ҳабси хонагӣ маҳкум кард. 19 декабри 2007 Парвиз Мушарраф баргузории интихоботи президентиро 8 январи 2008 эълон кард.

Марг
----

27 декабри 2007 Беназир Бҳутто дар зодгоҳаш шаҳри Равалпиндӣ дар гирдиҳамойии умумӣ бар асари як амали террористӣ ва сӯиқасд захмдор шуда, дар беморхона ба таври фоҷиавӣ аз олам даргузашт.

Эзоҳ
----

1. 1 2  *Bibliothèque nationale de France* идентификатор BNF (фр.): платформаи додаҳои боз — 2011.
2. 1 2  Encyclopædia Britannica (ингл.)
3. ↑  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
4. ↑
5. ↑  Interview with Vali Nasr
6. ↑  End in sight for a dynasty steeped in power, death and politics
7. ↑  Энсиклопедияи миллии тоҷик, ҷилди 2

Сарчашма
--------

* Асос — Боз. — Д. : СИЭМТ, 2013. — 664 с. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.


|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* MusicBrainz

 |
| Фарҳангҳо ва донишномаҳо | 
* Большая датская
* Большая каталанская
* Большая норвежская
* Большая российская (старая версия)
* Кругосвет
* Лентапедия
* Литовская универсальная
* Хорватская
* Britannica (онлайн)
* Notable Names Database
* Universalis

 |
| Таборшиносӣ ва некрополистика | 
* Find a Grave

 |
| 

| Дар феҳристҳои китобшинохтӣ |
| --- |
| 
* BIBSYS: 90349585
* BNC: a1113690x
* BNE: XX902632
* BNF: 121195680
* CiNii: DA03829184
* CONOR: 135798371
* EGAXA: vtls002915197
* GND: 118852477
* GTAA: 79123
* ISNI: 0000 0001 2147 6954
* J9U: 987007298750005171
* LCCN: n79004263
* NDL: 00463242
* NKC: js20070706001
* NLA: 35927807
* NSK: 000325670
* NTA: 074094572
* NUKAT: n2013005218
* PTBNP: 1415543
* LIBRIS: wt7bgv2f0vphhtw
* SUDOC: 029605288
* VIAF: 110653311
* WorldCat VIAF: 110653311
* РНБ: 7792373

 |

 |